જીએસટી અમલને અઢી મહિના કરતા વધુનો સમય થઈ ચૂક્યો છે, પરંતુ પોર્ટલ ઉપર ઓનલાઇન રજિસ્ટ્રેશનથી લઇને રિટર્ન ભરવા સુધીની મુશ્કેલીઓ હજુ પણ વેપારીઓ અને કંપનીઓને સતાવી રહી છે. પારાવાર પડતી હાલાકીના કારણે સરકારે રિટર્ન ભરવાની મુદત ત્રણ ત્રણ વાર વધારી છે તેમ છતાં ધીમા સર્વરના કારણે રિટર્ન ભરવામાં મુશ્કેલીઓ ચાલુ છે. સરકારે પોર્ટલ સંબંધી ખામી દૂર કરવા બિહારના ઉપમુખ્યપ્રધાન સુશીલકુમાર મોદીની અધ્યક્ષતામાં એક કમિટી રચી છે. આ કમિટી ઇન્ફોસિસ કે જેણે જીએસટીનું પોર્ટલ બનાવ્યું છે તેની સાથે બેઠક કરશે, જેમાં સામાન્ય વેપારી સરળતાથી રિટર્ન ભરી શકે તે માટે ફોકસ કરાશે.